paragraph_text: Nakon dva pop albuma, ovaj album predstavlja povratak blues korijenima. Na cijelom albumu prevladavaju blues rock pjesme poput "Road House Blues" koja je jedan od najvećih hitova grupe. Tekstovi su manje metafizični, a više se bave svakodnevnicom iako i dalje pjevaju o odnosu čovjeka i smrti kao stih iz navedene "Road house blues" "the future's uncertain and the end is always near". Dok u pjesmi "Peace Frog" Morrison pjeva o svom prvom "susretu sa smrću" kada je vidio mrtve Indijance stradale u automobilskoj nesreći i umislio si da je duša Indijanca ušla u njegovo tijelo.